แบงก์ตุนเงินหมื่นล้านกดเพิ่มใช้สงกรานต์
ธปท.แจงแบงก์พาณิชย์เบิกธนบัตรเพิ่มเฉียด 2 หมื่นล้านบาท เตรียมให้ลูกค้าใช้เที่ยวสงกรานต์
3 เม.ย. 2562

ธปท.แจงแบงก์พาณิชย์เบิกธนบัตรเพิ่มเฉียด 2 หมื่นล้านบาท เตรียมให้ลูกค้าใช้เที่ยวสงกรานต์
นายสมบูรณ์ จิตเป็นธม ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ในช่วง 1 สัปดาห์ก่อนเทศกาลสงกรานต์ปี 2562 ซึ่งเป็นช่วงที่ประชาชนมีความต้องการใช้ธนบัตรสูงกว่าปกติ  ธปท. ประมาณการว่าสถาบันการเงินจะเบิกจ่ายธนบัตรจาก ธปท. มูลค่าสุทธิประมาณ 1.86 หมื่นล้านบาท ใกล้เคียงกับมูลค่าการเบิกจ่ายในช่วงเดียวกันของปีก่อนหน้า
ทั้งนี้ ธปท. ได้กำชับให้ธนาคารพาณิชย์เตรียมสำรองธนบัตรใหม่ชนิดราคาต่าง ๆ เพื่อให้สามารถรองรับความต้องการของประชาชนได้อย่างเพียงพอในช่วงเทศกาล